464.12 REGOLAMENTI LI JAGĦMLU ORDNIJIET PERMANENTI GĦALL-KUNSILL TA’ L-ISPIŻJAR A L-AVVIŻ LEGALI 196 ta’ l-2007. L-AVVIŻ LEGALI 196 ta’ l-2007. TAQSIMA I TITOLU U TIFSIR 1. Titolu. It-titolu ta’ dawn r-regolamenti huwa Regolamenti li jagħmlu Ordnijiet Permanenti għall-Kunsill ta’ l-Ispiżjara. Tifsir. 2. F’dawn ir-regolamenti, kemm-il darba r-rabta tal-kliem ma tkunx teħtieġ xort’oħra- "l-Att " tfisser l-Att dwar il-Professjonijiet tas-Saħħa; Kap. 464. Kap. 464. " il-Kunsill " tfisser il-Kunsill ta’ l-Ispiżjara kostitwit bl-Att; " il-President " tfisser il-President tal-Kunsill ta’ l-Ispiżjara. TAQSIMA II RECORDS TA’ ĦATRA JEW ELEZZJONI TA’ MEMBRI 3. Ir-Reġistratur tal-Kunsill għandu jżomm records li juru l-isem ta’ kull membru u kull membru tal-Kunsill addizzjonali, id-data tal-ħatra jew elezzjoni tiegħu, l-Awtorità jew il-professjoni li ħatrit u jew eleġġiet u, skond liema disposizzjoni tal-liġi jkun ġie elett jew maħtur, iż-żmien ta’ kariga tiegħu u d-data ta’ meta jkun temm milli jibqa’ membru tal-Kunsill minħabba li jkun irtira, irriżenja jew miet. 4. Riżenja, mewt jew skadenza ta’ żmien ta’ kariga. (1) Meta l-membri maħtura jirriżenjaw, imutu jew jiskadilhom iż-żmien ta’ kariga tagħhom, il-President għandu jara li jintbagħat a vviż dwar dan lill-awtorità rispettiva inkwistjoni. (2) Fil-każ ta’ membri eletti jew membri eletti addizzjonali, il-President għandu jara lissir elezzjoni skond id-disposizzjonijiet tar-regolament 5(1) tar-Regolamenti dwar l-Elezzjonijiet tal-Kunsill ta’ l-Ispiżjara. TAQSIMA III PROĊEDIMENTI TAL-KUNSILL 5. Laqgħat tal-Kunsill. (1) Il-Kunsill għandu jiltaqa’ għallinqas darba fix-xahar skond ma hemm stabbilit fil-paragrafu 14 ta’ l-Ewwel Skeda li tinsab ma’ l-Att: Iżda laqgħat tal-Kunsill addizzjonali- (a) jistgħu jissejjħu mill-President f’kull żmien ieħor; (b) jistgħu wkoll jissejjħu meta ssir talba bil-miktub li tkun iffirmata minn mhux inqas minn tliet membri u, jew membri addizzjonali u tiġi indirizzata lill-President, li għandu jara li dawk il-laqgħat jissejjħu fi żmien sebat ijiem, minn meta tasal dik it-talba kemm-il darba ma jiġix miftiehem xort’oħra mit-tliet membri li jkunu qegħdin isejjħu l-laqgħa. (2) Il-laqgħa li jkun imiss għandha tiġi ffissata kif miftiehem b’kunsens maġġoritarju fi tmiem il-laqgħa msejħa skond is-sub regolament (1). 6. Il-laqgħat kollha tal-Kunsill għandhom jiġu msejħa mir-Reġistratur, permezz ta’ avviż indirizzat lil kull membru li jkollu jedd jattendi l-laqgħa skond l-artikolu 15 ta’ l-Att, u dak l-avviż għandu jitwassal bl-idejn, bil-posta jew b’mezzi elettroniċi. 7. Avviż. L-avviżi meħtieġa bir-regolament 6 għandhom jiddikjaraw il-ħin u l-lok tal-laqgħa u l-aġenda, u jekk il-laqgħa tkunx ser issir dwar materji ordinarji jew dwar xi materja speċjali u flimkien ma’ avviż bħal dak għandhom jintbagħtu: (a) kopja tal-minuti tal-laqgħa ta’ qabel; iżda l-minuti jistgħu ma jkunux mehmużin ma’ avviż li jsejjaħ laq għa biex jiġu diskussi materji speċjali skond ir-regolament 5(1); (b) fil-każ ta’ materja speċjali, l-iskop fid-dettall; u (ċ) kull informazzjoni oħra addizzjonali li tista’ tkun meħtieġa għal dik il-laqgħa. 8. Kopja ta’ l-avviż għandha tintbagħat lil kull membru. (1) Ir-Reġistratur għandu jibgħat kopja ta’ l-avviż redatt skond ir-regolamenti 6 u 7 lil kull membru li jkollu jedd jattendi l-laqgħa skond l-artikolu 15 ta’ l-Att. (2) Dak l-avviż għandu jintbagħat mhux inqas minn ħamest ijiem qabel il-ġurnata tal-laqgħa, iżda f’każ ta’ urġenza speċjali, ikun biżżejjed li jingħata avviż ta’ jumejn qabel meta tkun sertissejjaħ laq għabiex tiġi diskussamaterja speċjali skond ir-regolament 5(1)(a) u (b Dak l-avviż għandu jintbagħat mhux inqas minn ħamest ijiem qabel il-ġurnata tal-laqgħa, iżda f’każ ta’ urġenza speċjali, ikun biżżejjed li jingħata avviż ta’ jumejn qabel meta tkun sertissejjaħ laq għabiex tiġi diskussamaterja speċjali skond ir-regolament 5(1)(a). 9. Avviż ta’ mozzjoni. Avviż ta’ mozzjoni li tiddaħħal fl-aġenda ta’ laqgħa għandu jasal għand ir-Reġistratur għallinqas tmint ijiem tax-xogħol qabel: Iżda l-President jista’ f’kull waqt jiddeċiedi li jinkludi fl-aġenda xi materja li tkun urġenti. 10. Assenza tal-President. Skond il-paragrafu 2 ta’ l-Ewwel Skeda li tinsab ma’ l-Att, fl-assenza tal-President tal-Kunsill il-membri l-oħra għandhom jeleġġu persuna minn fosthom biex tippresjedi l-laqgħa stess u dik il-persuna għandu jibqa’ jkollha l-votoriġinali tagħha kif ukoll votdeċiżiv. 11. Deċiżjonijiet tal-Kunsill. Deċiżjoni tal-Kunsill tittieħed b’maġġoranza sempliċi ta’ voti: Iżda fil-każ li l-voti jiġu ndaqs il-President ikollu jedd għal votdeċiżiv skond il-paragrafu 3 fl-Ewwel Skeda li tinsab ma’ l-Att. 12. (1) Skond il-paragrafu 13 fl-Ewwel Skeda li tinsab ma’ l-Att ma jista’ jsir xejn mill-Kunsill kemm-il darba ma jkunx hemm kworum ta’ nofs il-membri tal-Kunsill u wieħed iktar preżenti. (2) F’dawk il-każijiet meta ma jkunx hemm kworu mil-laqgħa għandha tiġi aġġornata għal mhux iżjed tard minn għaxart ijiem tax-xogħol wara d-data tal-laqgħa inkwistjoni. 13. Ordni ta’ kif issir id-diskussjoni. L-ordni ta’ kif issir id-diskussjoni f’kull laqgħa regolari jkun kif ġej: (a) (i) qari, emenda u konferma, tal-minuti tal-laqgħa ta’ qabel; (ii) affarijiet li joħorġu minn dawk il-minuti; (b) korrispondenza; (ċ) materji ta’ urġenza; (d) materji aġġornati; (e) mozzjonijiet fuq l-avviż; (f) rapporti tal-kumitati; (g) materji oħra: Iżda meta l-Kunsill ta’ l-Ispiżjara jkun qiegħed jiddiskuti materji li għandhom x’jaqsmu ma’ pharmacytechnicians, dan is-suġġett għandu jitqiegħed wara l-paragrafu (a Iżda meta l-Kunsill ta’ l-Ispiżjara jkun qiegħed jiddiskuti materji li għandhom x’jaqsmu ma’ pharmacytechnicians)(ii) ta’ dan ir-regolament. 14. Varjazzjoni jew sospensjoni ta’ l-ordni regolari. L-ordni regolari ta’ kif issir id-diskussjoni tista’ tkun varjata jew sospiża f’kull laqgħa fid-diskrezzjoni tal-President flimkien ma’ kunsens maġġoritarju sempliċi. 15. Diskussjoni ta’ suġġett li ma kienx imqiegħed fl-avviż. Ħlief bil-permess ta’ żewġ terzi mill-membri preżenti, ebda membru ma għandu jintroduċi għad-diskussjoni waqt laqgħa suġġett li ma kienx imqiegħed kif imiss fl-avviż għal dik il-laqgħa. 16. Mozzjoni għandha tiġi proposta u ssekondata. (1) Qabel ma ssir id-diskussjoni fuq xi mozzjoni jew emenda, din għandha tiġi proposta u ssekondata minn żewġ terzi mill-membri preżenti għal-laqgħa. (2) Mozzjoni bħal dik għandha ssir bil-miktub. (3) L-emendi kollha għandhom ikunu abbozzati b’mod li jkunu jistgħu jinqraw bħala mozzjonijiet indipendenti. 17. Rtirar ta’ mozzjoni ta’ emenda. Ebda mozzjoni ta’ emenda ma għandha tiġi rtirata wara li din tkun inqrat kemm-il darba ma jingħatax il-permess tal-maġġoranza tal-membri tal-Kunsill preżenti. 18. Tweġiba fl-aħħar. Is-sekondant ta’ mozzjoni jew ta’ emenda jista’ jirriserva li jitkellem x’ħin irid fid-dibattitu; imma huwa biss il-proponent li għandu jeddiwieġeb l-aħħar. 19. Deċiżjoni dwar emenda għal mozzjoni. Jekk tiġi proposta emenda għal mozzjoni, din għandha tiġi diskussa u tittieħed deċiżjoni dwarha qabel ma tiġi mressqa x iemenda oħra. 20. Għandu jittieħed vot fuq l-emenda. (1) Għandu jittieħed vot fuq l-emenda u jekk din ma tgħaddix, tista’ titressaq it-tieni emenda, u għandu jsir minnha bħal fl-ewwel emenda; u hekk aktar għall-emendi l-oħra, sakemm ma tiġi proposta ebda emenda oħra. (2) Sabiex emenda tiġi approvata din tkun teħtieġ il-vot ta’ maġġoranza sempliċi basta ma jiġux ikkunsidrati l-astensjonijiet. (3) F’kull każ ħlief dak deskritt fis-sub regolament (2), l-emenda ma tgħaddix. (4) Fil-każ ta’ emenda li ma tgħaddix għandha tiġi proposta t-tieni emenda li jmissu jsir minnha bl-istess mod. 21. Jekk kull emenda ma tgħaddix, allura jittieħed vot fuq il-mozzjoni oriġinali. 22. Emenda li tkun għaddiet titqies bħala mozzjoni sostantiva. Meta tgħaddi xi emenda, din għandha allura titqies bħala mozzjoni sostantiva u tiġi hekk ittrattata, bħal likieku emenda ulterjuri bid-dritt ta’ risposta dwarha, u dwar kull ħaġ’oħra, bħal mozzjoni oriġinali. 23. Mozzjoni li tkun qed tiġi diskussa. Mingħajr preġudizzju għar-regolament 25, meta tkun qegħda tiġi diskussamozzjoni, ma tintlaqa’ ebda proposta oħra, ħlief xi waħda minn dawn li ġejjin: (i) emenda, jiġifieri, "Li l-mozzjoni tiġi emendata kif ġej..................."; (ii) il-posponiment tal-kwistjoni, jiġifieri, "Li l-konsiderazzjoni tal-mozzjoni tiġi posposta"; (iii) l-aġġornament tad-dibattit u, jiġifieri, "Lid-dibattitu fuq il-mozzjoni jiġi issa aġġornat"; (iv) l-aġġornament tal-Kunsill, jiġifieri, "Li l-Kunsill ikun issa aġġornat"; (v) l-għeluq tad-dibattit u, jiġifieri, "Li l-Kunsill jgħaddi issa biex jivvota fuq il-mozzjoni"; (vi) il-kwistjoni preġudizzjali dwar il-mozzjoni, jiġifieri, Li l-Kunsill minflok ma jgħaddi biex jittratta l-mozzjoni, jgħaddi għall-materja li jmiss fuq l-aġenda". 24. Emenda li tkun qed tiġi diskussa. Mingħajr preġudizzju għar-regolament 25, meta tkun qegħda tiġi diskussa emenda, ma tintlaqa’ ebda proposta oħra ħlief xi waħda minn dawn li ġejjin: (i) l-aġġornament tad-dibattitu fuq l-emenda, jiġifieri, "Lid-dibattitu fuq l-emenda jiġi issa aġġornat"; (ii) l-aġġornament tal-Kunsill, jiġifieri, "Li l-Kunsill ikun issa aġġornat"; (iii) l-għeluq tad-dibattitu fuq l-emenda, jiġifieri, "Li l-Kunsill jgħaddi issa biex jivvota fuq l-emenda"; (iv) il-kwistjoni preġudizzjali dwar l-emenda, jiġifieri, "Li l-Kunsill, minflok ma jgħaddi biex jittratta l-emenda, ikompli d-dibattitu fuq il-mozzjoni oriġinarjament proposta". 25. Proposta għall-posponiment tal-mozzjoni. Il-proposta għall-posponiment jew emenda tal-mozzjoni tista’ tispeċifika data għall-konsiderazzjoni ulterjuri tal-kwistjoni, jew titallasinedie. 26. Meta l-proposta għall-aġġornament tad-dibattitu tgħaddi. (1) Jekk il-proposta għall-aġġornament tad-dibattitu tgħaddi, il-Kunsill jgħaddi għall-materja li jmiss fuq l-aġenda, u d-dibattitu jitkompla fil-laqgħa ordinarja li jmiss tal-Kunsill. (2) Il-proponent ta’ l-aġġornament ikollu jedd, meta jkompli d-dibattitu, jitkellem l-ewwel wieħed. 27. Proposta għall-aġġornament. Meta ssir il-proposta għall-aġġornament tal-Kunsill, u din tiġi sekondata, il-President ikun jista’, qabel ma jgħaddi għall-mistoqsija, jitlob il-fehma tal-Kunsill dwar jekk huma, qabel l-aġġornament, ikunux ser jgħaddu biex jittrattaw materji oħra li mhux opposti. 28. Proposta għall-għeluq tad-diskussjoni fuq emenda jew mozzjoni. (1) Il-proposta għall-għeluq tad-diskussjoni fuq emenda jew mozzjoni issir u tiġi ssekondata mingħajr dibattit u, u għandha, kemm-il darba l-President ma jiddeċidix xort’oħra, tiġi trattata minnufih. (2) Jekk il-proposta ta’ għeluq tkun konformi mas-subregolament (1), għandha minnufih issir votazzjoni mill-Kunsill fuq il-mozzjoni jew l-emenda li jkunu qegħdin jiġu diskussi. 29. Proposta dwar kwistjoni preċedenti. (1) Il-proposta dwar kwistjoni preċedenti ssir u tiġi ssekondata mingħajr dibattitu, u għandha tiġi trattata minnufih. (2) Jekk il-proposta tgħaddi, il-mozzjoni jew l-emenda li tkun tapplika għalihom m’għandhiex tibqa’ tidher fuq l-aġenda. 30. Deċiżjoni tittieħed billi jittellgħu l-idejn. Id-deċiżjoni fuq xi materja għandha tittieħed billi jittellgħu l-idejn kemm-il darba ma jintalabx votsigriet minn membru jew minn membru addizzjonali. Għandu jiġi reġistrat fil-minuti kif ikunu ġew il-voti b’mod numeriku. 31. Mozzjoni għar-rexx issjoni ta’ deċiżjoni tal-Kunsill. Ma tistax tiġi proposta mozzjoni għar-rexx issjoni ta’ deċiżjoni tal-Kunsill qabel ma jiskadu tliet xhur mid-data tad-deċiżjoni inkwistjoni kemm-il darba l-Kunsill ma jiddeċidix unanimament xort’oħra u dik il-mozzjoni għandha tiġi ssekondata mill-maġġoranza tal-membri preżenti. 32. Il-proċedimenti kollha tal-Kunsill għandhom jitniż/lu fil-forma ta’ minuta u jiġu perjodikament illegati u l-ismijiet tal-membri preżenti f’kull laqgħa għandhom jitniż/lu fil-minuti. 33. (1) Il-minuti ta’ kull laqgħa għandu jkun fihom dawk il-mozzjonijiet u emendi li jkunu ġew proposti u adottati jew meħuda, flimkien ma’ l-ismijiet tal-proponent u tas-sekondant, imma mingħajr ebda kumment jew osservazzjoni ta’ membri jew membri addizzjonali. (2) Ir-raġuni għad-deċiżjoni għandha, madankollu, tkun reġistrata. 34. Iffirmar tal-minuti. Il-President għandu jikkonferma l-minuti li joħorġu minn dak li jiġi diskuss fil-laqgħa billi huwa jiffirmhom. 35. (1) Ebda mozzjoni jew diskussjoni ma għandha ssir fuq il-minuti ħlief dik fuq il-preċiżjoni tagħhom. (2) Jekk tali kwistjoni ma titqajjimx, jew inkella jekk titqajjem, malli din tkun riżolta, il-President għandu jiddikjara li l-minuti jkunu ġew konfermati. (3) Jekk tali kwistjoni titqajjem din għandha tiġi diskussau approvata jew rifjutata. Jekk il-maġġoranza ta’ membri preżenti japprovaw l-emenda, il-President għandu, jekk jiġi hekk deċiż, jemenda l-minuti qabel ma jikkonferma li l-minuti jkunu ġew konfermati. 36. Kumitati speċjali u kumitati permanenti. (1) Il-Kunsill jista’ jaħtar skond ma jqis neċessarju kumitati speċjali u kumitati permanenti biex jassistu lill-Kunsill fl-esekuzzjoni tal-funzjonijiet tiegħu, kemm minn fost il-Kunsill innifsu kemm minn barra. (2) Il-Kunsill għandu jipprovdi lil kumitat bħal dak b’dikjarazzjoni bil-miktub a pprovata mill-maġġoranza tal-Kunsill li tkun tagħti: (a) il-perjodu tal-ħatra; (b) it-termini ta’ referenza; (ċ) kif dawn għandhom jirrelataw u jirrappurtaw ix-xogħol tagħhom mal-Kunsill; u (d) kull materja oħra li titqies meħtieġa mill-Kunsill. 37. Proċedimenti jitqiesu li huma kunfidenzjali. (1) Il-proċedimenti kollha tal-Kunsill u tal-kumitati tiegħu għandhom jitqiesu li huma kunfidenzjali. (2) Minn żmien għal żmien il-Kunsill jista’ joħroġ dikjarazzjonijiet u direttivi, skond ma jqis li jkun adatt. (3) Il-Kunsill għandu jippubblika kull rapport, dikjarazzjoni u dokument bħal dawk kif meħtieġ bl-Att jew taħtu. TAQSIMA IV REĠISTRI U REĠISTRAZZJONI 38. Reġistri (1) Għandhom jinżammu reġistri separati għar-reġistrazzjoni ta’ - (a) spiżjara (b) pharmacytechnicians (ċ) speċjali sti (d) oqsma ta’ prattika speċjali skond l-artikoli 16, 17, 18 u 29 ta’ l-Att. (2) Għandhom jinżammu reġistri separati għar-reġistrazzjoni temporanja ta’ - (a) spiżjara (b) pharmacytechnicians skond l-artikoli 17 u 18 ta’ l-Att. 39. Forma tar-reġistru. Kull reġistru għandu jkollu l-forma murija fl-Ewwel Skeda u għandu jkun juri dwar kull persuna d-dettalji msemmija f’dik l-Iskeda. 40. Kull reġistru għandu jkun jikkonsisti f’dawn iż-żewġ partijiet li ġejjin: (a) parti dwar ċittadini ta’ l-UE (b) parti dwar ċittadini mhux ta’ l-UE. 41. Applikazzjoni għall-ħruġ ta’ liċenza. Applikazzjoni għall-ħruġ ta’ liċenza jew liċenza temporanja biex persuna teżerċita bħala spiżjara u r-reġistrazzjoni jew ir-reġistrazzjoni temporanja f’xi reġistru għandha ssir li r-Reġistratur skond il-formola murija fit-Tieni Skeda. 42. Applikazzjoni għall-ħruġ ta’ liċenza għandha titqiegħed quddiem il-Kunsill. (1) Ir-Reġistratur għandu f’laqgħa wara li jkun irċieva applikazzjoni valida, iqiegħed quddiem il-Kunsill l-applikazzjonijiet kollha għall-ħruġ ta’ liċenza biex persuna teżerċita ta’ spiżjar u għal reġistrazzjoni f’xi wieħed mir-reġistri. (2) Il-Kunsill għandu jivverifika l-informazzjoni u d-dokumentazzjoni u jekk din tinsab li tkun konformi mad-disposizzjonijiet ta’ l-Att jew ta’ dawn ir-regolament maħruġin taħt u, għandu jagħti istruzzjonijiet lir-Reġistratur biex: (a) jirrakkomanda lill-President ta’ Malta li tinħareġ li ċenza jew liċenza temporanja biex persuna teżerċita ta’ spiżjar; (b) idaħħal, ġaladarba l-President ta’ Malta jkunħa reġ li ċenza jew liċenza temporanja, id-dettalji tal-persuna li tkun intlaqgħet għar-reġistrazzjoni fil-parti rilevanti tar-reġistru adatt; (ċ) idaħħal id-dettalji ta’ persuna li tkun intlaqgħet għar-reġistrazzjoni biex teżerċita ta’ pharmacytechnician fil-parti rilevanti tar-reġistru adatt; (d) idaħħal l-isem, wara applikazzjoni li ssir għaldaqstant mill-persuna interessata, ta’ spiżjar li jkollu kwalifika speċjalista skond l-artikolu 29(4) ta’ l-Att; (e) idaħħal l-isem ta’ spiħjar fir-Reġistru korrispondenti għall-oqsma speċjali ta’ prattika kif stabbilit bir-regolament 38(3). (3) Meta jkun qiegħed jitratta xi applikazzjoni ppreżentata lil u skond is-subegolamenti (1) u (2), dan għandu jżomm konsiderazzjoni t-termini ta’ żmien u l-proċeduri kollha stipulati bl-artikolu 42(1) ta’ l-Att. 43. Ċertifikat ta’ reġistrazzjoni. Meta persuna li jkollha jedd li tiġi reġistrata f’xi reġistru jkollha isimha u d-dettalji tagħha mniż/lin fir-reġistri, għandu jingħatalha ċertifikat ta’ reġistrazzjoni fil-forma murija fit-Tielet Skeda. 44. Kull ma jitniżżel f’reġistru li ma jkunx dak li hemm fir-regolament 38(2) għandu, bla ħsara għad-disposizzjonijiet tar-regolamenti 46, 47, 51 u 52, ikun permanenti. 45. (1) Kull eżerċitant reġistrat ikun marbut li javża lir-Reġistratur, mingħajr ebda dewmien, b’kull bidla li tolqot id-dħul fir-rigward tiegħu f’xi wieħed mir-reġistri. (2) Kull eżerċitant reġistrat għandu javża lir-Reġistratur b’kull bidla fiċ-ċirkostanzi tiegħu bla telf ta’ żmien imma mhux aktar tard minn tletin ġurnata kalendarja minn dik il-bidla. (3) Kull eżerċitant reġistrat għandu jkun konformi ma’ kull talba għal informazzjoni skond mal-Kunsill jista’ minn żmien għal żmien ikun jeħtieġ min għandu skond id-disposizzjonijiet ta’ dawn ir-regolamenti jew ta’ xi liġi oħra. 46. Alterazzjonijiet. (1) Bla ħsara għad-disposizzjonijiet tar-regolament 47, eżerċitant reġistrat għandu japplika bil-miktub għand ir-Reġistratur biex issir xi alterazzjoni f’xi qasam ta’ kif huwa jidher f’xi reġistru. (2) Eżerċita nt reġistrat, li japplika biex issirlu alterazzjoni fl-isem reġistrat tiegħu, għandu jġib b’sostenn ta’ l-applikazzjoni tiegħu dawk iċ-ċertifikati jew kull prova dokumentarja oħra skond mal-Kunsill iqis li jkun meħtieġ. (3) Il-Kunsill għandu, meta jkun sodisfatt li l-ħtiġiet kollha ta’ dawn ir-regoli ta’ proċedura jkunu ġew imħarsa, jara li jiddaħħlu fir-reġistru adatt l-alterazzjoni jew l-addizzjoni hekk notifikati bħala approvati. 47. Żamma ta’ isem meta tiddaħħal alterazzjoni. Meta fir-reġistru adatttiddaħħal alterazzjoni fl-isem ta’ eżerċitant reġistrat, ir-Reġistratur għandu jżommismu fir-reġistru kif ikun diġà ġie reġistrat: Iżda jekk l-eżerċitant jitlob li l-isem li kellu qabel jitħassar mir-reġistru, it-talba tiegħu tista’ tintlaqa’ wara li kemm dak l-isem kemm l-isem il-ġdid ikunu dehru flimkien għallinqas f’ħarġa waħda tar-reġistru. 48. Ċertifikat lijuri alterazzjonijiet. Ċertifikat li juri xi alterazzjonijiet f’dak li hemm imniżżel fir-reġistru, għandu jinħareġ fil-forma murija fir-Raba’ Skeda. 49. Reġistrazzjoni temporanja. (1) Għandha ssir għar-rigward ta’ applikazzjoni valida, reġistrazzjoni temporanja kif muri fil-Ħames Skeda ppreżentata lill-Kunsill skond l-Att u dawn ir-regolamenti u fil-każ ta’ spiżjar għandha tinħareġ u koll liċenza temporanja. (2) Iċ-ċertifikat ta’ reġistrazzjoni temporanja għandu jkun fil-forma murija fis-Sitt Skeda. (3) Reġistrazzjoni temporanja tkun valida għal perjodu ta’ mhux aktar minn sena skond l-artikoli 17(4) u 18(4) ta’ l-Att. 50. Pubblikazzjoni tar-reġistri. (1) Kull wieħed mir-reġistri miżmumin mill-Kunsill għandu jkun pubblikat ta’ kull sena. (2) Kull wieħed minn dawk ir-reġistri għandu juri l-ismijiet u l-kunjomijiet, f’ordni alfabetiku ta’ kunjomijiet, flimkien mal-lokalità, kwalifiki u dettalji oħra tal-persuni kollha li jidhru fih skond ma kienu fl-ewwel jum ta’ Jannar tas-sena ta’ pubblikazzjoni. 51. Kondizzjonijiet għall-validità ta’ dak li jiddaħħal fir-reġistru. (1) Id-dħul f’xi reġistru għandu jkun suġġett għall-kondizzjonijiet stipulati iżjed ’l isfel, biex dan ikun jista’ jitqies validu u jinżamm fir-reġistru. (2) Qabel ma tgħaddi sena mir-reġistrazzjoni jew l-aħħar ritenzjoni, il-persuna reġistrata għandha: (a) iġġib provi li l-eżerċitant jissodisfa l-ħtiġiet għal żvilupp professjonali kontinwat skondma jista’ minn żmien għal żmien jiġi stabbilit mill-Kunsill meta dan ikun meħtieġ f’konsultazzjoni ma’ l-awtoritajiet jew mal-korpi rilevanti li l-Kunsill iqis adatti; (b) jivverifika u jiċċertifika l-eżattezza tad-dħul fir-reġistru jew inkella jaġġornah skond dawn ir-regolamenti; (ċ) iħallas id-dritt ta’ retenzjoni skond ma hemm stipulat bl-artikoli 16(1)(i) u 37(1) ta’ l-Att jew taħthom; (d) jipprovdi kull informazzjoni skond ma tista’ tiġi mitluba mill-Kunsill. (3) Ir-Reġistratur għandu bħala minimu u għallinqas, iżda mhux aktar tard minn, tliet xhur kalendarji qabel id-data stipulata fis-sub regolament (2), jinforma lill-eżerċitant li l-eżerċitant għandu: (a) iġibprovi li huwa ssodisfa il-ħtiġiet dwar żvilupp professjonali kontinwat; (b) jivverifika u jiċċertifika l-eżattezza tad-dħul rispettiv fir-reġistru; (ċ) iħallas id-dritt ta’ retenzjoni; (d) jipprovdi direzzjoni dwar il-post fejn din l-informazzjoni għandha tiġi ppreżentata usa meta għandhom ikunu sodisfatti l-kondizzjonijiet ta’ dan ir-regolament biex tiġi żgurata r-retenzjoni tad-dħul; (e) jinforma lill-eżerċitant bil-konsegwenzi għal nuqqas milli jaderixxi mal-ħtiġiet ta’ dan ir-regolament; (f) jinforma lill-eżerċitant b’kull informazzjoni oħra jew prova li l-Kunsill ikun hekk jeħtieġ għal retenzjoni tad-dħul fir-reġistru. 52. Applikazzjoni għat-tneħħija ta’ isem minn reġistru. (1) Jekk eżerċitant reġistrat japplika għand il-Kunsill għat-tneħħija ta’ ismu minn fuq xi wieħed mir-reġistri, l-applikazzjoni għandha tkun fil-forma ta’ dikjarazzjoni li tkun iffirmata minnufejn jispeċifika il-motiv jew motivi li dwarhom tkun qegħda ssir l-applikazzjoni u fejn jiġi dikjarat li l-applikant ma jaf b’ebda proċediment jew raġuni għaliex għandhom jinbdew proċedimenti kontrihli jistgħu jirriżultaw f’illi- (a) ismu jitħassar minn dak ir-reġistru bis-saħħa ta’ l-Att jew taħtu; jew (b) tiġi rtirata minn u kull kwalifika reġistrabbli li huwa jkollu. (2) L-applikazzjoni għandha tiġi kkunsidrata mill-Kunsill, li jista’, jekk iqis li jkun adatt, jaġġorna dik il-konsiderazzjoni għal data futura, u jista’ jeħtieġ lill-applikant jipprovdi aktar informazzjoni jew spjegazzjoni jew bil-miktub, jew bil-fommu in persona quddiem il-Kunsill. (3) Wara li jikkunsidra l-applikazzjoni, il-Kunsill jista’, jekk iqisu li jkunhekk adatt, b’risoluzzjoni mressqa mill-President, jordna lir-Reġistratur ineħħi l-isem ta’ l-applikant mir-reġistru. (4) Jekk tiġi ordnata t-tneħħija, id-deċiżjoni tal-Kunsill għandha minnufih tiġi avżata mir-Reġistratur lill-applikant b’ittra indirizzata fl-indirizz tiegħu reġistrat jew dak l-aħħar magħruf. 53. Kemm-il darba l-Kunsill ma jordnax xort’oħra, ir-Reġistratur ma għandux jerġa’ jniżżel fir-reġistru ebda isem li jkun tneħħa taħt ir-regolament 52, kemm-il darba l-persuna li isimha jkunhekk tneħħa ma tapplikax bil-miktub biex isimha jerġa’ jitqiegħed fir-reġistru, salvid-disposizzjonijiet ta’ l-artikolu 34 ta’ l-Att. 54. (1) Il-Kunsill għandu jkollu siġill ta’ forma ċirkolari bil-figura ta’ meħrież u lida u serpentimxeblekm dawra bl-iskrizzjoni "PHARMACOPOLARUM CONSILIUMMELITENSE "segwita bil-kliem "ANNODOMINI" u s-sena meta l-Kunsill ta’ l-Ispiżjara, qabel magħruf bħala l-Bord ta’ l-Ispiżjara, ġie mwaqqaf. (2) Is-siġill għandu jinżamm fil-kustodja tar-Reġistratur. 55. Is-siġill jiġi stampat fuq iċ-ċertifikati ta’ reġistrazzjoni kollha. (1) Ir-Reġistratur, jew uffiċjal ieħor tal-Kunsill awtorizzat bil-miktub mill-President tal-Kunsill, għandu jkun awtorizzat jistampas-siġill fuq iċ-ċertifikati ta’ reġistrazzjoni kollha u fuq il-kummissjonijiet formali kollha maħruġin mill-Kunsill. (2) Salv kif hawn qabel imsemmi, is-siġill għandu jiġi stampat biss b’ordni jew taħt l-awtorità tal-Kunsill. (3) Kull ordni biex jiġi stampat is-siġill għandha tkun tiddikjara l-għan ta’ l-użu tiegħu u għandha titniżżel fil-minuti tal-Kunsill.